KOHLI
ఇంగ్లండ్‌ ఆటగాడికి కోహ్లీ పాఠాలు
మొహాలీ: టీమిండియా టెస్టు కెప్టెన్‌ కోహ్లీ తన బ్యాటింగ్‌తో ప్రత్యర్థులు హడలెత్తిస్తున్న సంగతి తెలిసిందే.కాగా అతడి వద్ద బ్యాటింగ్‌ పాఠాలు నేర్చుకున్నాడు ఒక ఇంగ్లీష్‌ ఆటగాడు.అయిదు టెస్టు మ్యాచ్‌ల సిరీస్‌ ఆడేందుకు ప్రస్తుతం ఇంగ్లండ్‌ జట్టు భారత పర్యటనలో ఉన్న సంగతి తెలిసిందే.ఇరు జట్ల మధ్య మొహాలీ వేదికగా జరిగిన మూడవ టెస్టులో భారత్‌ ఘన విజయం సాధించింది.అయిదు టెస్టుల సిరీస్‌లో మొదటి టెస్టు డ్రాగా ముగియగా విశాఖలో జరిగిన రెండవ టెస్టు,మొహాలీలో జరిగిన మూడవ టెస్టులో భారత్‌ గెలిచింది.ఇప్పటికే సిరీస్‌లో 2-0 ఆధిక్యంలో నిలిచింది.కాగా మొహాలీ టెస్టు ముగిసిన అనంతరం ఒక ఆసక్తికరమైన సన్నివేశం చోటు చేసుకుంది.ఇంగ్లండ్‌ యువ ఆటగాడు హమీద్‌ కోహ్లీని కలిశాడు.తనకు బ్యాటింగ్‌లో సూచనలు ఇవ్వాలని కోరాడు. కాగా ఈ సందర్భంగా ఇద్దరూ కొద్దసేపు బ్యాటింగ్‌ గురించి చర్చించుకున్నారు.ఈ విషయాన్ని బిసిసిఐ ట్విటర్‌ ద్వారా పంచుకుంది. గాయం కారణంగా మూడవ టెస్టులో రెండవ ఇన్నింగ్స్‌లో ఎనిమిదవ స్థానంలో వచ్చిన 19 సంవత్సరాల హమీద్‌ తన పోరాటంతో ఆకట్టుకుంటున్నాడు.తొలి ఇన్నింగ్స్‌లో తక్కువ పరుగులక ఔటైనా రెండవ ఇన్నింగ్స్‌లో 59 పరుగులతో ఆజేయంగా నిలిచాడు.గాయం కారణంగా హమీద్‌ మిగతా టెస్టులకు దూరమైయ్యాడు.